पश्चिम बंगाल में पिछले 34 सालों का वामपंथी शासन खत्म कर तृणमूल कांग्रेस ने इतिहास रच दिया है वहीं तमिलनाडु में ऑल इंडिया अन्ना द्रविड़ मुनेत्र कड़गम (एआईएडीएमके) सत्ता में वापसी करने में सफल रही है. असम में कांग्रेस लगातार तीसरी बार सरकार बनाने जा रही है. केरल में कांग्रेस के नेतृत्व वाले संयुक्त लोकतांत्रिक मोर्चा (यूडीएफ) को वामदलों के नेतृत्व वाले वाम लोकतांत्रिक मोर्चा (एलडीएफ) से कड़ी टक्कर मिली लेकिन आखिरकार यूडीएफ बहुत कम अंतर से बहुमत हासिल करने में कामयाब रही. पुड्डेचेरी में कांग्रेस को झटका लगा है.